Escola Sagrat Cor de Sarrià

Els alumnes de 1r curs de CFGS Educació Infantil han buscat
solucions al repte plantejat: Transformar el pati dels petits de
l’escola en un pati respectuós amb el medi ambient, inclusiu, on
s’estimulin tots els sentits, on s’afavoreixi la coeducació i que
sigui sostenible. El repte consisteix en crear una maqueta amb la
proposta de la transformació i posteriorment s’explicarà als
companys i a les directores de les seccions dels més petits de
l’escola.

La proposta serveix també per qualsevol escola infantil o
entitats públiques que vulguin crear o transformar el pati o
parcs públics de joc per als infants d’educació infantil.

També s’exposaran les maquetes al hall de l’escola per tal de que
tots els alumnes del centre així com les famílies puguin veure
les propostes de millora.

La nostra il·lusió és que alguna de les propostes es puguin fer
realitat.

Objectius

El punt de partida va ser la voluntat de voler millorar el nostre
pati dels petits de l’escola i per què no, de dissenyar com
podria ser el pati o parc ideal.

Un pati respectuós amb el medi ambient, sostenible on l’ús fos
universal on tots els infants poden jugar (inclusiu), un pati que
fomenti la coeducació on es desenvolupin tots els sentits. Un
pati que ens ajudi a tenir una vida més saludable. Un pati que
fomenti la convivència i les relacions de respecte cap a un
mateix, cap a l’altre i al medi ambient.

Les professores del mòdul del joc i la seva metodologia van idear
el repte i tot va començar amb la visita al pati dels petits.

El objectius que ens vam marcar van ser:

* Conèixer com ha de ser un pati infantil
* Conèixer els tipus de diversitat funcional
* Investigar sobre el materials respectuosos amb el medi ambient
* Investigar sobre els materials de rebuig
* Investigar sobre materials sensorials
* Crear una maqueta de la idea de pati ideal
Processos i les activitats realitzades.

* Visita al pati dels petits de l’escola
* Investigació en diferents fonts bibliogràfiques sobre com i
quins materials podem utilitzar-se en un pati infantil
* Síntesi de la informació
* Creació d’un croquis
* Creació de la maqueta
* Explicació a la resta de companys i a les directores
* Exposició de les maquetes pels alumnes, professor@s i famílies
de l’escola
* Autoavaluació
Participació i decisions

El seguiment del treball l’ha portat a terme les professores de
M4 El joc i la seva metodologia amb la col·laboració directores
de parvulari i la llar d’infants.

Comunicació

La comunicació entre les professores ha estat essencial per poder
portar a terme amb èxit el repte.

Així com la visita inicial i el visionat de vídeos que va ser
molt engrescador pels alumnes de 1r CFGS d’educació infantil. En
la creació de les maquetes ha estat molt important la comunicació
per la presa de decisions de com i quins elements havia de tenir
el pati ideal.

Avaluació i valoració

Per avaluar el repte s’ha fet per part de les professores del
mòdul al llarg de tot el repte, així com per part dels alumnes
que han fet l’autoavaluació de la investigació realitzada, del
treball en grup, de la maqueta creada.

La valoració que fem tots és molt positiva, tots hem aprés fent
recerca, creant el nostre pati així com escoltant les idees dels
companys.

Calendari execució: Un trimestre

Més informació:

* https://www.instagram.com/cf_tei_sagratcorsarria/
Dades de contacte:

Escola Sagrat Cor de Sarrià (r.torralbo@sagratcorsarria.com)